На заслужаным адпачынку не сядзіцца без работы, цікавіцца ўсім, што робіцца ў свеце. Сумаваць не даюць дзеці і ўнукі. Радуецца, што разам з Аленай Сяргееўнай вырасцілі годных сына і дачку, маюць цэлую плеяду медыкаў. Сын Алег, напрыклад, адвучыўся ў Гродзенскім медуніверсітэце і працуе судмедэкспертам разам са сваёй жонкай. Па бацькоўскіх слядах пайшоў старэйшы ўнук Ігар, выпускнік Мінскага медінстытута, а малодшы Кірыл – пяцікласнік трэцяй гарадской школы, пакуль з прафесіяй не вызначыўся. Дачка Леаніда Емяльянавіча Вольга працуе ўчастковым тэрапеўтам у райбальніцы, яе муж – Алег Бутрым – узначальвае райаддзел надзвычайных сітуацый. Разам гадуюць трох дачок – Настассю, Алесю і першакласніцу Ганначку. Калі ўсе збіраюцца за святочным сталом, у хаце Ігнатчыкаў становіцца хораша і радасна.